Stavebná mechanika

Stavebná mechanika sa zaoberá rovnováhou síl, ktoré pôsobia na stavebnú konštrukciu. Každú stavebnú konštrukciu v stavebnej mechanike nazývame nosnou. Nosná konštrukcia je súborom jednotlivých prvkov (dosiek, nosníkov a stĺpov), ktoré sú spojené tak, aby boli schopné prenášať zaťaženie až do základovej škáry. Môžu byť rovinné alebo priestorové a plnostenné (prenášajú tlak, ťah a ohyb) alebo prihradové (prenášajú ťah a tlak).